**“Һәркемгә дә юлда йөри**

**белергә кирәк”**

**Әти-әниләр һәм балалар**

**катнашында КВН**

 **Тәрбияче:**

 **Хабибуллина Альбина**

**Мөдәрис кызы**

 **Актаныш районы**

 **2-нче «Ромашка» балалар бакчасы**

«Һәркемгә дә юл йөри белергә кирәк. (Әти-әни һәм балалар катнашындагы КВН.)

Максат:һәр гаиләнең: светофор, юлдагы билгеләр турындагы

 белемнәрен ныгыту. Урамда, юлда үз-үзләрен тәртипле

 тотарга күнектерү. Урам хәрәкәте кагыйдәләрен үтәүнең

 әһәмиятен белү. Һәммә кешегә (бигрәк тә балаларга)

 юлда игътибарлы булырга кирәклекне аңлату, әхлак

 тәрбиясе бирү.

Җиһазлар:транспорт төрләре:самокат, ат йөртүчеләр, җәяүлеләр

 машиналар (озын һәм кыска җепле) тәртип саклаучылар,

 светофор, җәяүле сукмагы, юл билгеләре, кыршаулар.

Тәрбияче:әзерлеге:шигырьләр ятлату, юл билгеләрен, кагыйдәләрен

 өйрәнү, һәр команданы ярышка әзерләү, җырлар өйрәнү,

 кичәгә маскалар, киемнәр әзерләү.

Тәрбияче:жюри белән таныштыра. Жюри составын сайлап кую.

Барышы:

Хәерле кич, хөрмәтле әти0әниләр, балалар һәм барлык кунаклар! Бүген без сезнең белән: “Һәркемгә дә юл йөрү кагыйдәләрен белү кирәк!”-дигән КВН кичәгә җыелдык.

 Балалар бакчаларында нәниләрнең гомуми үсешенә ярдәм итүче, юлларда үз-үзеңне хәвефсез тотарга, кирәк булганда тиз һәм дөрес хәрәкәт итәргә өйрәтүче төрле чаралар үткәрелә. Светофор сигналлары, аларның мәгънәсе, урам аркылы каөдан һәм кайчан ничек чыгарга, транспортны кайсы яктан әйләнеп үтәргә кирәклеге, һ.б. турында ныклы белем бирелә.

 Балачакта алган белем, күнекмәләр яхшы үзләштерелә, тиз генә онытылмый, гомер буена саклана. Балаларга кечкенәдән үк “юл әлифбасы”н өйрәтү, аларда юлда өйрү күнекмәләре формалаштыру-әти-әниләрнең, балалар бакчасы тәрбиячеләрнең, гомумән барлык педагогларның изге бурычы һәм без моны аңлап өйдә, урамда йөргәндә, шөгыль вакытларында һәм башка чаралар ярдәмендә юл йөрү кагыйдәләрен баланың күңеленә әкренләп сеңдерә барабыз. Шул чакта гына юл билгеләре-ышанычлы ярдәмчебез, ә эшебез нәтиҗәле булыр дигән теләктә калабыз. Кичәбезне башлыйбыз. Сүзне әйдәгез алкышлар белән командаларга бирик.

I Команда – “Без тапкырлар –

 Янып торырлар!”

Безнең девиз: “Без ярышта – “тапкырлар”.

 Янып, балкып торырлар!

 Без тиз фикер йөртәбез.

 Дусларга да терәкләр!

II команда: Без – сизгерләр,

 Җилдәй “җитезләр!”

Безнең девиз: Бу ярышларда җитезләр

 Тик торырдай түгелләр!

 Йөгерербез, сикерербез,

 Җавапка да тапкыр без!

I команда җыры: “Юллар” Л.Әйтугамов көе

 Ә.Еникәй сүзләре.

 Алларымда якты йолдыз төсле

 Мавыктыргыч утлар яналар;

 Юллар, юллар борма-борма юллар

 Шул утларга таба баралар.

 Тирбәндереп якты уйларымны.

 Җәйрәп ята данлы, киң Илем;

 Юллар, юллар алга таба дәшә,

 Бармый калыр хәлем юк минем.

II команда җыры: “Юлларым” Р.Абдуллин көе

 Р.Валиев сүзләре.

 Юлларым, юлларым, юлларым,

 Юлларым уралган буранга.

 Уйларым, уйларым, уйларым...

 Кагылма ярама, сорама.

 Мин киттем. Калдыгыз, калдыгыз...

 Юлларым, иң якын дусларым!

 Ә хәзер йортым да, юлым да –

 Җырларым, җырларым, җырларым.

Сәламләү: Саф, пакъ күңел, шат йөз белән

 I команда Бу бәйгегә килдек без

 Әйдә, дуслар, дуслык җиңсен

 Без тик шуны телибез.

II команда: Уңыш сезгә, уңыш безгә

 Елмаеп-көлеп торсын.

 Шушы бәйге 2 арада

 Дуслык нигезен корсын.

Бергә: Бүген сезгә сәлам юллыйбыз без

 Сәлам сезгә очкан кошлардан.

 Сәлам сезгә зирәк көндәшләрдән

 Сәлам сезгә якын дуслардан.

1.Сораулар:Сез җәяүлеләр өчен юлда йөрү кагыйдәләрен беләсезме? Аларны үтисезме? (Җаваплар тыңлана.)

Әйе, чыннан да, без җәяүлеләр, тротуардан гына, аның да уң ягыннан гына йөрергә тиешбез. Бу кагыйдә тротуарда күп халык йөрегәндә һәрвакыт үтәлә.

2.Җәмагәть транспортында үз-үзеңне тоту кагыйдәләре бармы? Сез үтисезме? Ә балагыз? (Җаваплар...)

Нәтиҗә:Җәмәгать транспортында; Моны без балалар бакчасында да өйрәтәбез, һәм өйрәтүне дәвам итәрбез. Өйдә дә аңлату эшләре алып барсагыз әйбәткә булыр.

3.Сезнеңчә юл хәләкәтләре китереп чыгаруга нәрсә сәбәп була?(Җаваплар.) Әйе, әйткәнебезчә юл хәләкәтләре безнең игътибарсызлыктан, алькоголле эчемлекләр кулланудан, һәм наркоманнардан килеп чыга.

4.Балалар белән урам аша аркылы чыгуның нинди төп кагыйдәсен беләсез?(Һәр 2 команда җаваплары.)

Нәтиҗә: Урамны аркылы чыкканды иң беренче сул якка, аннары уң якка карап, светофор булса, аңа карап кына чыгарга.

5. Тәрбияче: Сорауга җавап бирдегез,

 Бигрәк дөрес сүзегез.

 Табышмакка да эзләгез

 Тартынып ла тормагыз.

Беренче табышмак “Тапкырларга” җитезләрдән :

 Авызы юк, борыны юк,

 Тик бар аның 3 күзе;

 Көйләп торадыр үзе.

 Нәрсә ул? (Светофор)

“Җитезләрдән” тапкырларга табышмак:

 Сукмактан да чыгалмыйлар,

 Бер-берендә уздыралмыйлар.

 Кызыл күзле ябалактан

 Рөхсәт алмый кузгалмыйлар.

 Нәрсә ул? (Трамвай светофор)

Тәрбияче: Дөрес, һәр команда табышмакны дөрес чиштеләр, чыннан да светофор турында иде бу табышмаклар. Ә хәзер командалар белән уен ярышы:I вариант –

 Уенда катнашучыларга бау бәйләнгән уенчык машиналар бирелә. Сигнал буенча алар билгеләнгән араны үтәләр. Тамга “Светофор” күзләренең төсләрен алмаштырып тора. Светофор тамгаларын бозмыйча кем алдан килә, шул җиңүче була һәм призга лаек була. Уенны иң беренчеләрдән булып гаилә башлыклары башларлар, аннан әниләр дәвам итәр. (Уен дәвам итә.)

 Тәрбияче:

7.II вариант – зуррак балаларга: уенда катнашучыларга озын бау бәйләнгән уенчык машиналар бирелә. Сигнал буенча алар утырган килеш кенә светофор тамгасына карап бауны (җепне) чорный баралар. Светофор тамгаларын кем беренче чорнап бетерә, шул җиңүче була. (Нәтиҗә ясала.)

8.Тәрбияче:һәр 2 команда да безнең бик җитезләр һәм игътибарлы булдылар. Ә хәзер

Тагын светофор белән бер кызык уен уйнарбыз. Монысын иң кечкенә нәниләребез башкарырлар:яшел төстә - зал буйлап йөрү

 сарыда– урында атлап тору

 кызылда – урында катып калу.

 Әзерләндекме, башладык! (Светофор,белән уен, һәр команда балалры чиратлап йөри.)

9.Тәрбияче: Булдырдыгыз! Светофор турында сез шигырьләр дә беләсезме?(2 команданы да тыңлау.)

I команда:

1.Кызыл төсе: “туктагыз!”- ди

 Яшел әйтә: “барыгыз!”

 Шуңа күрә светофорга

 Барыбыз да карыйбыз!

II команда:

2.Мин кайткан чакта яшеле

 Бик озак янып торды.

 Ике йолдыз алган идем

 Ахры, ул шуны тойды.

I команда: Светофор булса, урам чатында

 Игътибар белән син аңа кара.

Сары ут: Игътибарлы бул

 Урамда әле,

 Ачык түгел юл.

Кызыл ут: Яиса кызыл ут,

 Тукта шуңа ук.

 Алга барырга

 Димәк, һич юл юк!

Яшел ут: Яшел ут янды,

 Сиңа юл ачып.

 Ашыкмый гына

 Урам аша чык!

Тәртип саклаучы: Гөлнара Моразуллина.

 Бергә булса д, ялгыз булса да,

 Урамда дөрес йөрсен һәр бала.

Ә хәзер, мин сезнең юл билгеләре турында белемнәрегезне тикшереп карыйм. Уен: “Юл билгесен уку!”, уенныәйткәнебезчәиң беренче әтиләр башлар, аннан әниләр, балалар мин бер юл билгесен атыйм, ә сез йөгереп һәр команда үз ягындагы шул мин атаган юл билгесен бутамыйча урап киләсез. (Командалар ярышы.)

- “Ашханәне” күрсәтә.

- “Игътибар балалар”

- велосипед белән йөрергә ярамый.

- Игътибар, авыл көтүе килеп чыгуы мөмкин.

- Якында гына шифаханә.

- Урман җәнлекләре килеп чыгуы мөмкин.

- Авыр йөк машинасын керүне тыя.

- Таш чәчрәве мөмкин.

- Телефон.

- Юлны аркылы чыгуны күрсәтә.

- Велосипед юлы.

- Җәяүлеләр юлы.

- Ремонт эшләре.

- Тайгак юл.

- 2 яклы юл.

Тәртип саклаучы: Һәр команда безнең юл билгеләрен белә, бик игътибарлы, һәм җитез йөрдегез. Берничә сорау да биреп китим әле.

- Балалар. Үзебезнең Актаныш урамында “Игътибар балалар!” юл билгесен сез кайда күргәнегез бар? (Җаваплар, кайсы команда тизрәк җавап бирә.)

- Әйе, мәктәп, балалар бакчалар янында.

- “Ашханә”не күрсәтү юл билгесе кайда күргәнегез бар? (Җаваплар.)

- Әйе, Актанышыбызның “Акчарлак” һәм “Мизгел”, “Алтын балык” кафелары янында.

- Ә “җәнлекләр килеп чыгуы мөмкин” билгесе?

- Әйе, үзебезнең “Нөркә” һәм “Бүләк” урманнары янындагы олы юлларга куелган. Рәхмәт сезнең барыгызгада балалар!

12.Җыр: “Авыл әлифбасы”

 М. Әһлетдинов сүз. Һәм көе.

1.Ышанырсыз җентекләп

 Күзәтсәгез әгәр дә

 Әлифбага ошаган 2 тап.

 Без яшәгән авыл да.

 Әлифба хәрефләре

 Тамгалар да билгеләр.

 Сезгә һәрчак акыллы 2 тап.

 Киңәшләрен бирерләр.

Гел-гел уңсын юлыгыз!

 Бәла каза булмасын.

 Өйрәнегез ныгытып 2 тап.

 Юл йөрү кагыйдәсен.

Тәрбияче:

 Хөрмәтле командалар, шушының белән безнең ярышыбыз төгәлләнде.

Жюрига күрсәтеп: Күрдегезме сез аларны?

 Утырдылар, санадылар.

 Кемгә 3не, кемгә 5не

 Кушарга киңәштеләр,

 Һәм нәтиҗә чыгардылар

 Тыҗлап карыйк аларны.

Сүзне командаларга нәтиҗә ясау өчен юл хәрәкәте куркынычсызлыгын булдырмау фонды директоры – Рәсимә Саетовага бирәбез. (Һәр гаиләгә юлда имин өйрергә теләген белдерә. Һәм бүләкләр тапшыра.)

Тәрбияче: барлык килгән кунакларга; команда да катнашкан гаилә әгъзаларына, тамашачыларга, жюрига рәхмәтен белдерә. Кичәне шигырь юллары белән тәмамлыйк.

 Нинди олы бәхет, җыелышып

 Уйнау-көлү, бию гел сөенешеп,

 Шатланышып яшәү гомергә

 “Тапкырлар”да җитез булып,

 “Җитезләр”дә тапкыр булып,

 Яшәгез сез җирдә гөрләп

 Дус булып, илгә кәч биреп

 Сау булыгыз! Юлларда имин йөрегез!